Diari Oficial de la Generalitat Valenciana


Sumari del DOGV 5720, del 10-03-2008 (2008/2469)

Divorci contenciós 001191/2006. Notificació de la sentència a Adelaido López López.
-----------------------------------------------------------------------------------

### Dades del document

Número de DOGV
:   5720

Data del DOGV
:   10-03-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/2469


Data del document
:   18-02-2008

Organisme emissor
:   Jutjat de Primera Instància Número 8 de València

Tipus de document
:   Edicte

Descriptors 

:   * sistema judicial

Divorci contenciós 001191/2006. Notificació de la sentència a Adelaido López López. [2008/2469]  
Part demandant: Juana Muñoz Domínguez.  
Part demandada: Adelaido López López.  
Sobre: divorci contenciós.  
En el judici a què es fa referència, s'ha dictat la sentència, que té la part dispositiva que és com segueix:  
«Dispositiva  
Estime la demanda plantejada per Juana Muñoz Domínguez, representada per la procuradora Amparo Calatayud Molto, i assistida per la lletrada Raquel Blanco Martí, contra Adelaido López López, declarat en rebel·lia, i declare dissolt, per causa de divorci, el matrimoni que van contraure els cònjuges a què es fa referència, amb tots els efectes legals, i dispose l'adopció de les mesures definitives següents:  
Primera. L'atribució de la guarda i custòdia del fill menor del matrimoni, Javier, a la mare, qui exercirà en exclusiva la pàtria potestat (responsabilitat parental) sobre este, i acorde suspendre qualsevol tipus de comunicació entre el menor i el progenitor.  
Segona. Adelaido López López contribuirà com a prestació per aliments pel fill menor del matrimoni, i pagarà a la senyora Muñoz, per mesos anticipats i dins dels cinc primers dies de cada mes, la quantitat mensual de cent huitanta euros, suma pecuniària que serà anualment actualitzada segons la variació que experimente en relació amb l'IPC, juntament amb la meitat de les despeses de caràcter extraordinari d'este.  
Tercera. S'acorda la dissolució del règimen econòmic matrimonial de societat de guanys.  
Tot això sense fer una especial condemna en les costes d'este procediment.  
I una vegada que esta resolució siga ferma, remeteu-ne una testimoniança al Registre Civil on figure inscrit el matrimoni, perquè s'anote al marge.  
Esta és la meua sentència, que de conformitat amb el que disposa en els articles 265 i 266 de la Llei Orgànica del Poder Judicial s'anotarà en el llibre corresponent, i se'n durà una testimoniança a les actuacions originals, que es notificarà a les parts, i se'ls farà saber que contra esta sentència podran preparar en este Jutjat un recurs d'apel·lació, dins dels cinc dies següents a la notificació. Ho pronuncie, mane i firme».  
Publicació. La sentència anterior l'ha llegida i publicada el magistrat jutge que la va dictar, en la forma legal, i en el dia de hui. En done fe.  
Atés que es desconeix el domicili o la residència actual de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, es remet este edicte per a la notificació a Adelaido López López.  
València, 5 de febrer de 2008.- El secretari judicial: Rafael Roselló Sobrevela.